

**"Өңірлерде сыртқы мемлекеттік қаржылық бақылау органдарын жетілдіру туралы" Қазақстан Республикасының Президенті Жарлығының жобасы туралы**

Қазақстан Республикасы Үкіметінің 2011 жылғы 1 ақпандағы № 67 Қаулысы

      Қазақстан Республикасының Үкіметі **ҚАУЛЫ ЕТЕДІ**:  
      "Өңірлерде сыртқы мемлекеттік қаржылық бақылау органдарын жетілдіру туралы" Қазақстан Республикасының Президенті Жарлығының жобасы Қазақстан Республикасы Президентінің қарауына енгізілсін.

*Қазақстан Республикасының*  
*Премьер-Министрі                        К. Мәсімов*

**Қазақстан Республикасы Президентінің Жарлығы Өңірлерде сыртқы мемлекеттік қаржылық бақылау органдарын жетілдіру туралы**

      Мемлекеттік қаржылық бақылау жүйесін жетілдіру мақсатында **ҚАУЛЫ ЕТЕМІН**:  
      1. Мәслихаттарға барлық деңгейдегі тексеру комиссияларын және олардың аппараттарын таратуға ұсыным берілсін.  
      2. Облыстардың, астананың, республикалық маңызы бар қаланың әкімдері:  
      1) мәслихаттардың таратылатын тексеру комиссияларының штат санын ескере отырып, жергілікті бюджеттердің қаражаты есебінен және шегінде осы Жарлыққа қосымшаға сәйкес тексеру комиссиялары - мемлекеттік мекемелерін құруды қамтамасыз етсін;  
      2) облыстардың, астананың, республикалық маңызы бар қаланың мәслихаттарымен бірлесіп, осы Жарлықтан туындайтын өзге де шараларды қабылдасын.  
      3. Мыналар:  
      1) құрылатын тексеру комиссияларының негізгі міндеті бюджет заңнамасында көзделгеннен басқа, жергілікті бюджеттерден түсетін түсімдер сомасының қайтарылуын, салықтық әкімшілендірудің тиімділігін бақылауды жүзеге асыру;  
      2) құрылатын тексеру комиссияларының тиісті әкімшілік-аумақтық бірліктердің мәслихаттарына есеп беруі;  
      3) Республикалық бюджеттің атқарылуын бақылау жөніндегі есеп комитетінің құрылатын тексеру комиссияларының қызметін үйлестіруі (әдіснама, біліктілігін арттыру, қайта даярлау);  
      4) құрылатын тексеру комиссияларының төрағалары мен мүшелерін қызметке тағайындауды және қызметтен босатуды облыстардың, астананың, республикалық маңызы бар қаланың мәслихаттары жүзеге асырады деп айқындалсын.  
      4. Қоса беріліп отырған:  
      1) облыстардың, астананың, республикалық маңызы бар қаланың тексеру комиссиялары штат санының лимиттері;  
      2) Қазақстан Республикасы Президентінің кейбір жарлықтарына енгізілетін толықтырулар мен өзгерістер бекітілсін.  
      5. Қазақстан Республикасының Үкіметі Республикалық бюджеттің  
атқарылуын бақылау жөніндегі есеп комитетімен бірлесіп:  
      1) бір ай мерзімде осы Жарлықты іске асыруға бағытталған заңнамалық актілердің жобаларын әзірлесін және Қазақстан Республикасының Парламенті Мәжілісінің қарауына енгізсін;  
      2) осы Жарлықтан туындайтын өзге де шараларды қабылдасын.  
      6. Осы Жарлықтың орындалуын бақылау Қазақстан Республикасы Президентінің Әкімшілігіне жүктелсін.  
      7. Осы Жарлық осы Жарлықтың 5-тармағының 1) тармақшасынан туындайтын заңнамалық актілер қолданысқа енгізілген күннен бастап қолданысқа енгізіледі.

*Қазақстан Республикасының*  
*Президенті                          Н. Назарбаев*

Қазақстан Республикасы    
Президентінің        
2011 жылғы «\_\_» \_\_\_\_    
№ \_\_ Жарлығына      
ҚОСЫМША

**Құрылатын мемлекеттік мекемелердің**  
**тізбесі**

      1. «Алматы облысы бойынша тексеру комиссиясы» мемлекеттік мекемесі;  
      2. «Оңтүстік Қазақстан облысы бойынша тексеру комиссиясы» мемлекеттік мекемесі;  
      3. «Батыс Қазақстан облысы бойынша тексеру комиссиясы» мемлекеттік мекемесі;  
      4. «Шығыс Қазақстан облысы бойынша тексеру комиссиясы» мемлекеттік мекемесі;  
      5. «Солтүстік Қазақстан облысы бойынша тексеру комиссиясы» мемлекеттік мекемесі;  
      6. «Ақмола облысы бойынша тексеру комиссиясы» мемлекеттік мекемесі;  
      7. «Қарағанды облысы бойынша тексеру комиссиясы» мемлекеттік мекемесі;  
      8. «Ақтөбе облысы бойынша тексеру комиссиясы» мемлекеттік мекемесі;  
      9. «Атырау облысы бойынша тексеру комиссиясы» мемлекеттік мекемесі;  
      10. «Қостанай облысы бойынша тексеру комиссиясы» мемлекеттік мекемесі;  
      11. «Қызылорда облысы бойынша тексеру комиссиясы» мемлекеттік мекемесі;  
      12. «Маңғыстау облысы бойынша тексеру комиссиясы» мемлекеттік мекемесі;  
      13. «Павлодар облысы бойынша тексеру комиссиясы» мемлекеттік мекемесі;  
      14. «Жамбыл облысы бойынша тексеру комиссиясы» мемлекеттік мекемесі;  
      15. «Астана қаласы бойынша тексеру комиссиясы» мемлекеттік мекемесі;  
      16. «Алматы қаласы бойынша тексеру комиссиясы» мемлекеттік мекемесі.

Қазақстан Республикасы    
Президентінің        
2011 жылғы «\_\_» \_\_\_\_    
№ \_\_ Жарлығымен       
БЕКІТІЛГЕН

**Облыстардың, астананың, республикалық маңызы бар қаланың тексеру комиссиялары штат санының лимиттері**

|  |  |
| --- | --- |
| Облыс, астана, республикалық маңызы бар қала | Штат санының лимиттері (оның ішінде тексеру комиссиясының төрағасы және төрт мүшесі) |
| Ақмола | 45 |
| Ақтөбе | 39 |
| Алматы | 52 |
| Атырау | 30 |
| Шығыс Қазақстан | 57 |
| Жамбыл | 39 |
| Батыс Қазақстан | 31 |
| Қарағанды | 49 |
| Қостанай | 46 |
| Қызылорда | 33 |
| Маңғыстау | 22 |
| Павлодар | 35 |
| Солтүстік Қазақстан | 39 |
| Оңтүстік Қазақстан | 68 |
| Алматы қаласы | 38 |
| Астана қаласы | 31 |
| ЖИЫНЫ: | 654 |

Қазақстан Республикасы    
Президентінің        
2011 жылғы «\_\_» \_\_\_\_    
№ \_\_ Жарлығымен       
БЕКІТІЛГЕН

**Қазақстан Республикасы Президентінің кейбір жарлықтарына**  
**енгізілетін толықтырулар мен өзгерістер**

      1. Қазақстан Республикасы Президентінің кейбір жарлықтарына толықтырулар мен өзгерістер енгізілсін:  
      1) «Мемлекеттік саяси қызметшілер лауазымдарының тізілімі мен мемлекеттік саяси қызметшілерге тәртіптік жаза қолдану ережесін бекіту туралы» Қазақстан Республикасы Президентінің 1999 жылғы 29 желтоқсандағы № 317 Жарлығына (Қазақстан Республикасының ПҮАЖ-ы, 1999 ж., № 58, 559-құжат; 2002 ж., № 18, 196-құжат; № 32, 339-құжат; 2003 ж., № 20, 201-құжат; 2004 ж., № 19, 234-құжат; № 21, 265-құжат; № 33, 439-құжат; 2005 ж., № 27, 329-құжат; № 30, 380-құжат; 2006 ж., № 23, 229-құжат; № 39, 429-құжат; 2007 ж., № 43, 499-құжат; 2008 ж., № 9, 89-құжат; 2010 ж., № 2, 12-құжат; № 51, 466-құжат):  
      аталған Жарлықпен бекітілген Мемлекеттік саяси қызметшілер лауазымдарының тізілімі:  
      мынадай мазмұндағы жолмен толықтырылсын:  
      «Облыстардың, астананың, республикалық маңызы бар қаланың тексеру комиссияларының төрағасы және мүшелері»;  
      аталған Жарлықпен бекітілген Мемлекеттік саяси қызметшілерге тәртіптік жазалар қолдану туралы ережесінде:  
      12-тармақ мынадай мазмұндағы 5-1) тармақшамен толықтырылсын:  
      «5-1) облыстардың, астананың, республикалық маңызы бар қаланың тексеру комиссияларының қызметшілеріне - тиісті мәслихаттардың хатшысы қолданады;»;  
      2) «Қазақстан Республикасының мемлекеттік бюджеті және Ұлттық Банкінің сметасы (бюджеті) есебінен қамтылған Қазақстан Республикасы органдары қызметкерлеріне еңбекақы төлеудің бірыңғай жүйесі туралы» Қазақстан Республикасы Президентінің 2004 жылғы 17 қаңтардағы № 1284 Жарлығына (Қазақстан Республикасының ПҮАЖ-ы, 2004 ж., № 19, 234-құжат; № 33, 439-құжат; 2005 ж., № 27, 329-құжат; № 30, 380-құжат; 2006 ж., № 23, 229-құжат; № 38, 420-құжат; № 39, 429-құжат; 2010 ж., № 51, 466-құжат):  
      3-тармақтың 6) тармақшасындағы «, тұрақты (тексеру) комиссияларының төрағалары» деген сөздер алып тасталсын;  
      аталған Жарлыққа 1-қосымша мынадай мазмұндағы жолдармен  
толықтырылсын:  
«

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Облыстардың, астананың, республикалық маңызы бар қаланың тексеру комиссияларының төрағалары | 4,97 | 5,22 | 5,47 | 5,72 | 5,96 | 6,11 | 6,26 | 6,41 | 6,56 | 6,61 | 6,71 |
| Облыстардың, астананың, республикалық маңызы бар қаланың тексеру комиссияларының мүшелері | 3,52 | 3,77 | 4,02 | 4,27 | 4,52 | 4,77 | 5,02 | 5,27 | 5,52 | 5,57 | 5,67 |

                                                                »;  
      аталған Жарлыққа 2-қосымшада:  
      мынадай:  
«

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Облыстардың, Астана және Алматы қалаларының мәслихаттарының тұрақты (тексеру) комиссияларының төрағалары | 4,97 | 5,22 | 5,47 | 5,72 | 5,96 | 6,11 | 6,26 | 6,41 | 6,56 | 6,61 | 6,71 |
| Қалалық, аудандық мәслихаттың тұрақты (тексеру) комиссиясының төрағасы | 1,62 | 1,70 | 1,78 | 1,86 | 1,94 | 1,99 | 2,04 | 2,09 | 2,14 | 2,15 | 2,19 |

                                                               »  
      деген жолдар алып тасталсын;  
      3) «Мемлекеттік қызметшілердің лауазымдарын оңтайландыру жөніндегі шаралар туралы» Қазақстан Республикасы Президентінің 2007 жылғы 28 желтоқсандағы № 501 Жарлығына (Қазақстан Республикасының ПҮАЖ-ы, 2007 ж., № 49, 599-құжат; 2008 ж., № 9, 89-құжат; 2009 ж., № 12, 69-құжат; 2010 ж., № 51, 466-құжат):  
      аталған Жарлықпен бекітілген Мемлекеттік әкімшілік қызметшілер лауазымдарының санаттары бойынша тізілімі:  
      «D санаттарының тобы» деген бөлімде:  
      тақырыбы мынадай мазмұндағы жолмен толықтырылсын:  
      «Облыстардың, астананың, республикалық маңызы бар қаланың тексеру комиссиялары» деген жолмен толықтырылсын;  
      D-1 және D-2 санаттары мынадай редакцияда жазылсын:  
      «D-1 санаты  
      Облыс әкімінің аппаратын, облыстардың, астананың, республикалық маңызы бар қаланың тексеру комиссияларын қоспағанда, аппарат жетекшісі  
      D-2 санаты  
      Облыстардың, астананың, республикалық маңызы бар қаланың тексеру комиссияларын қоспағанда, аппарат жетекшісінің орынбасары».

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК